CELEX: 52005PC0151
Language: mt
Date: 2005-04-20
Title: Proposta għal direttiva tal-Kunsill il-kontroll ta’ nematodi taċ-ċisti fil-patata

Avviż Legali Importanti

|

52005PC0151

Proposta għal direttiva tal-Kunsill il-kontroll ta’ nematodi taċ-ċisti fil-patata  /* KUMM/2005/0151 finali - CNS 2005/0058 */  

	[pic] | KUMMISSJONI TAL-KOMUNITAJIET EWROPEJ |Brussel 20.4.2005KUMM(2005) 151 finali2005/0058 (CNS)Proposta għalDIRETTIVA TAL-KUNSILLil-kontroll ta’ nematodi taċ-ċisti fil-patata(preżentata mill-Kummissjoni)MEMORANDUM TA’ SPJEGAZZJONI1. IL-KUNTEST TAL-PROPOSTA( Raġunijiet għall-bżonn ta' u l-għanijiet tal-propostaReviżjoni u aġġornament tad-Direttiva tal-Kunsill 69/465/KEE tat-8 ta’ Diċembru ta’ l-1969 dwar il-kontroll ta’ l- Eelworm taċ-Ċisti fil-Patata.( Il-kuntest ġeneraliMiżuri ġenerali li għandhom jittieħdu fl-Istati Membri kontra n-nematodi taċ-ċisti fil-patata sabiex wieħed jiddetermina d-distribuzzjoni tagħhom, għall-prevenzjoni tal-firxa tagħhom u għall-kontroll tagħhom.( Dispożizzjonijiet eżistenti fl-ambitu tal-propostaReviżjoni tal-leġiżlazzjoni eżistenti li nstabet insuffiċjenti u mhux aġġornata.( Il-konsistenza ma’ politika oħraBi qbil ma' direttivi eżistenti oħrajn għall-kontroll ta’ organiżmi li huma ta’ ħsara għall-patata.2. KONSULTAZZJONI MAL-PARTIJIET INTERSSATI U L-ASSESSJAR TA’ L-IMPATT( Konsultazzjoni ma' partijiet interessatiMetodi ta’ konsultazzjoni, oqsma ewlenin fil-mira u profil ġenerali tar- rispondentiErba’ laqgħat ta’ konsultazzjoni informali ma’ esperti nazzjonali ta’ Stati Membri relevanti.Skambju ta’ informazzjoni u kummenti permezz ta’ l-email bejn il-KE u l-esperti nazzjonali fl-Istati Membri.Laqgħa mar-rappreżentanti ta’ l-Assoċjazzjoni Ewropea taż-Żrieragħ (ESA).Laqgħa mar-rappreżentanti tal-Kumitat ta’ l-Organizzazzjonijiet Agrikoli fl-Unjoni Ewropea (COPA) u l-Konfederazzjoni Ġenerali tal-Kooperattivi Agrikoli fl-Unjoni Ewropea (COCEGA).L-organizzazzjonijiet ewlenin imsemmija hawn fuq (ESA/COPA/COGECA) ma qajjmu l-ebda suġġett sostanzjali dwar it-test li ġie propost. Huma staqsew dwar in-nefqa probabbli li tirriżulta minn dawn il-miżuri għall-produtturi u l-Kummissjoni spjegat li din mhix ser tvarja b’mod sostanzjali mill-miżuri li qegħdin diġà fis-seħħ.Sinteżi tar-risposti u kif tqiesu.Esperti nazzjonli ġew ikkonsultati dwar l-abbozz sħiħ tat-test u b’mod partikolari dwar l-armonizzazzjoni tal-kampjunar u l-proċeduri ta’ ttestjar. Ir-rispons tagħhom tqies fejn xieraq.( Ġbir u l-użu ta’ l-esperjenzaXjentifika/oqsma ta’ esperjenza kkonċernat.iNematologi u esperti dwar is-saħħa tal-pjanti.Metodoloġija wżata.Konsultazzjonijiet bil-miktub u orali.Organizzazzjonijiet ewlenin/esperti kkonsultati.Esperti nazzjonali mill-awtoritajiet kompetenti ta’ l-Istati Membri rilevanti. Parir xjentifiku indipendenti mill-bord xjentifiku dwar is-saħħa tal-pjanti fl-Awtorità Ewropea dwar is-Sigurtà ta’ l-Ikel ma ntalabx għaliex l-Awtorità ma tinsabx f’pożizzjoni li tirrispondi fi kwistjonijiet fil-qasam tas-saħħa tal-pjanti.Livell ta’ inċertezza xjentifika: għoli.Parir riċevut u wżat.L-esperti rrakkomandaw proċeduri armonizzati għall-ittestjar u għall-kampjunar.Meżżi wżati sabiex il-parir ta’ l-esperti jkun aċċessibbli għall-pubbliku.Xejn ħlief il-leġiżlazzjoni li tirrifletti l-eperjenza se tiġi esposta pubblikament.( Assessjar ta’ l-impattĠeneralment, l-impatt huwa kkunsidrat relattivament newtrali għaliex id-Direttiva li ġiet proposta tieħu post il-leġiżlazzjoni eżistenti li titratta l-kontroll tan-nematodi taċ-ċisti fil-patata. Minn naħa waħda, ma hemmx iktar l-obbligu li jinqerdu n-nematodi taċ-ċisti fil-patata iżda li tiġi ddeterminata d-distribuzzjoni tagħhom u li ma jitħallewx jinfirxuu li jiġu kkontrollati.Min-naħa l-oħra t-testjar għan-nematodi taċ-ċisti fil-patata qabel ma jitħawlu ċerti pjanti maħsuba għall-produzzjoni tal-pjanti għat-tħawwil huwa aspett ġdid li ġie introdott. Dan huwa meħtieġ minħabba r-riskju għoli ta’ tixrid tan-nematodi taċ-ċisti fil-patata permezz tal-ħamrija assoċjata. Għalhekk ċerti pjanti li jiġu kkoltivati fuq ċiklu ta’ żmien mal-patata għandhom jiġu soġġetti għall-miżuri ta’ kontroll.3. ELEMENTI LEGALI TAL-PROPOSTA( Sinteżi ta’ l-azzjoni propostaMiżuri ġenerali li għandhom jittieħdu in konsiderazzjoni mill-Istati Membri kontra n-nematodi taċ-ċisti fil-patata bħalma huma:-  investigazzjonijiet uffiċċjali għall-aċċertament li l-ebda nematodu taċ-ċisti fil-patata ma huwa preżenti fl-egħlieqi fejn patata taż-żrigħ li hija intenzjonata għall-produzzjoni ta’ patata għaż-żrigħ, u ċerti pjanti, li huma intezjonati għall-produzzjoni ta’ pjanti għat-tħawwil, jinżammu jew jitħawlu;-  stħarriġ uffiċċjali għandu jsir kull sena fl-egħlieqi li huma użati għall-produzzjoni ta’ patata ħlief dawk li huma użati għall-produzzjoni ta’ patata taż-żrigħ;-  li jinstabu l-miżuri ta’ kontroll taċ-ċisti tal-patata;-  il-miżuri ta’ dekontaminazzjoni;-  in-notifikazzjonijiet mill-Istati Membri lill-KE.( Bażi legaliL-Artikolu 37 tat-Trattat li jistabbilixxi l-Komunità Ewropea( Il-prinċipju tas-sussidjarjetàIl-prinċipju tas-sussidjarjetà japplika sa fejn il-proposta ma taqax taħt il-kompetenza esklussiva tal-Komunità.L-għanijiet tal-proposta ma jistgħux jintlaħqu b’mod suffiċjenti mill-Istati Membri għar-raġuni(jiet) li ġejjin.Jekk in-nematodi taċ-ċisti fil-patata ma ġewx ikkontrollati fl-istess ħin u b’mod metodiku fil-Komunità kollha, miżuri ta’ protezzjoni għall-prevenzjoni ta’ l-introduzzjoni ta’ tali organiżmi li huma ta’ ħsara fit-territorju ta’ Stat Membru jkollhom effett limitat biss.L-azzjoni tal-Komunità tasal biex tikseb aħjar l-għanijiet tal-proposta għar-raġuni(jiet) li ġejjin.Il-produzzjoni tal-patata għandha rwol importanti fl-agrikoltura Komunitarja u l-produzzjoni effettiva tal-patata hija mhedda l-ħin kollu minn organiżmi perikolużi. Jekk dawn l-organiżmi ma ġewx ikkontrollati fl-istess ħin u b’mod metodiku fil-Komunità kollha, miżuri ta’ protezzjoni għall-prevenzjoni ta’ l-introduzzjoni ta’ organiżmi bħal dawn li huma ta’ ħsara, fit-territorju ta’ Stat Membru jkollhom effett limitat biss. Sabiex wieħed jaċċerta dan, il-miżuri ġenerali li għandhom jittieħdu mill-Istat Membru kontra n-nematodi taċ-ċisti fil-patata, huma neċessarji. L-Istati Membri jistgħu jieħdu miżuri addizzjonali aktar stretti fejn tinħass il-ħtieġa, bil-kondizzjoni li ma jkun hemm l-ebda tfixkil tal-moviment tal-patata fil-Komunità.Għalhekk il-proposta hija f’konformità mal-prinċipju tas-sussidjarjetà.( Il-prinċipju tal-proporzjonalitàIl-proposta hija f’konformità mal-prinċipju ta’ proporzjonalità għar-raġuni(jiet) li ġejjin.Id-Direttiva proposta fiha miżuri ġenerali li għandhom jitwettqu mill-Istati Membri.Minkejja dan, id-Direttiva proposta tħalli lokgħal deċiżjonijiet nazzjonali f'qafas stabbilit dwar id-definizzjoni ta’ “għalqa”, “żona ta’ produzzjoni”, “probabbiltà tal-preżenza tan-nematodi taċ-ċisti fil-patata” il-kontenut ta’ programm uffiċċjali ta’ kontroll.Mhux applikabbli; reviżjoni tal-leġiżlazzjoni eżistenti ta’ l-UE.( Għażla ta’ l-istrumentiStrumenti proposti: direttiva.Mezzi oħra mhux ser ikunu applikabbli għar-raġuni(jiet) li ġejjin.It-test propost fih miżuri ġenerali għall-aċċertament tal-kontroll u l-prevenzjoni tal-firxa tan-nematodi taċ-ċisti fil-patata fil-Komunità li jitlob lill-organizzazzjonijiet nazzjonali għall-protezzjoni tal-pjanti li jistabbilixxu proċeduri nazzjonali għall-implimentazzjoni tat-test, għalhekk għall-użu tad-Direttiva.Direttiva biss hija xierqa f'dan il-każ.4. IMPLIKAZZJONIJIET TA’ BAġITEbda implikazzjoni għall-baġit.5. INFORMAZZJONI ADDIZZJONALI( Revoka tal-leġiżlazzjoni eżistentiL-adozzjoni tal-proposta twassal sabiex tirrevoka l-leġiżlazzjoni eżistenti.( Tabella ta' korrelazzjoniL-Istati Membri huma mitluba li jikkomunikaw lill-Kummissjoni t-test tad-dispożizzjonijiet nazzjonali li jiġu sostitwiti mid-Direttiva proposta kif ukoll tabella ta’ korrelazzjoni bejn dawn id-dispożizzjonijiet u din id-Direttiva.2005/0058 (CNS)Proposta għalDIRETTIVA TAL-KUNSILLil-kontroll ta’ nematodi taċ-ċisti fil-patataIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 37 tiegħu,Wara li kkunsidra l-proposta mill-Kummissjoni[1],Wara li kkunsidra l-opinjoni tal-Parlament Ewropew[2],Billi:(1) Mill-adozzjoni tad-Direttiva tal-Kunsill 69/465/KEE tat-8 ta’ Diċembru ta’ l-1969 dwar il-kontroll ta’ l-Eelworm taċ-Ċist fil-Patata[3] kien hemm żviluppi sinifikanti fin-nomenklatura, fil-bijoloġija u l-epidemoloġija ta’ l-ispeċi tan-nematodi taċ-ċisti fil-patata u l-popolazzjonijiet u l-mudell ta’ distribuzzjoni tagħhom.(2) Nematodi taċ-ċisti fil-patata ( Globodera pallida (Stone) Behrens (popolazzjonijiet Ewropej) u Globodera rostochiensis (Wollenweber) Behrens (popolazzjonijiet Ewropej)) jitqiesu bħala organiżmi perikolużi għall-patata.(3) Id-dispożizzjonijiet tad-Direttiva 69/465/KEE ġew eżaminati mill-ġdid u, b'riżultat ta’ dan, instab li huma insuffiċjenti. Għalhekk l-adozzjoni ta’ dispożizzjonijiet aktar komprensivi hija neċessarja.(4) Id-dispożizzjonijiet għandhom iqisu l-investigazzjonijiet uffiċċjali għall-aċċertament li l-ebda nematodu taċ-ċisti fil-patata ma huwa preżenti fl-egħlieqi fejn patata taż-żrigħ li hija intenzjonata għall-produzzjoni ta’ patata taż-żrigħ, u ċerti pjanti, li huma intezjonati għall-produzzjoni ta’ pjanti għat-tħawwil, ma jinżammu jew jitħawlu.(5) Stħarriġ uffiċċjali għandu jsir kull sena fl-egħlieqi li jintużaw għall-produzzjoni ta’ patata ħlief f'dawk li jintużaw għall-produzzjoni ta’ patata taż-żrigħ.(6) Proċeduri ta’ kampjunar għandhom jiġu stipolati għal kif għandhom isiru dawn l-investigazzjonijiet u s-stħarriġ uffiċċjali.(7) Għandu jitqies il-mezz ta’ tixrid ta’ l-organiżmu patoġeniku.(8) Id-dispożizzjonijiet għandhom iqisu li l-kontroll taċ-ċisti fil-patata isir tradizzjonalment permezz tan-newba ta' l-uċuħ minħabba li għal bosta snin huwa meqjusli l-assenza ta’ koltivazzjoni tal-patata twassal għal tnaqqis għoli ferm tal-popolazzjoni ta’ nematodi. Dan l-aħħar in-newba ta' l-uċuħ tar-raba ġiet supplimentata mill-użu ta’ varjetajiet ta’ patata reżistenti.(9) Minbarra dan, l-Istati Membri għandhom ikunu f’pożizzjoni li jieħdu miżuri addizzjonali aktar stretti fejn hu meħtieġ, bil-kondizzjoni li ma jkun hemm l-ebda tfixkil fil-moviment ta’ patata fil-Komunità, ħlief sa fejn hu stipolat mid-Direttiva tal-Kunsill 2000/29/KE tat-8 ta’ Mejju ta’ l-2000 dwar il-miżuri ta’ protezzjoni kontra l-introduzzjoni fil-Komunità ta’ organiżmi perikolużi għall-pjanti jew għall-prodotti tal-pjanti u kontra t-tixrid tagħhom fil-Komunità[4]. Dawn il-miżuri għandhom jiġu nnotifikati lill-Kummissjoni u lill-Istati Membri l-oħra.(10) Id-Direttiva 69/465/KEE għandha għalhekk tiġi rrevokata.(11) Minħabba li l-għanijiet ta' l-azzjoni proposta, jiġifieri d-determinazzjoni tad-distribuzzjoni tan-nematodi taċ-ċisti fil-patata għall-finijiet ta’ prevenzjoni tat-tixrid u għall-kontroll tagħhom, ma tistax tinkiseb b' mod suffiċjenti mill-Istati Membri u tista' għalhekk, minħabba l-iskala u l-effetti ta' l-azzjoni, tinkiseb aħjar fuq il-livell Komunitarju, il-Komunità tista' tadotta miżuri skond il-prinċipju tas-sussidjarjetà kif stipolat fl-Artikolu 5 tat-Trattat. Skond il-prinċipju tal-proporzjonalità, kif stabbilit f'dak l-Artikolu, din id-Direttiva ma tmurx lil hinn minn dak li huwa neċessarju sabiex jinkisbu dawk il-għanijiet.(12) Il-miżuri meħtieġa għall-implementazzjoni ta’ din id-Direttiva għandhom jiġu adottati f’konformità mad-Deċiżjoni tal-Kunsill 1999/468/KE tat-28 ta’ Ġunju ta’ l-1999 li tistabbilixxi l-proċeduri meħtieġa fl-eżerċizzju tas-setgħat ta’ implimentazzjoni mogħtija lill-Kummissjoni[5].ADOTTA DIN ID-DIRETTIVA:Kapitolu IKontenut u tifsirietArtikolu 1Din id-Direttiva tistabbilixxi l-miżuri li għandhom jittieħdu mill-Istati Membri kontra l- Globodera pallida (Stone) Behrens (popolazzjonijiet Ewropej) u l- Globodera rostochiensis (Wollenweber) Behrens (popolazzjonijiet Ewropej), minn hawn 'il quddiem “nematodi taċ-ċisti fil-patata”, sabiex tiġi ddeterminata d-distribuzzjoni tagħhom, u ma jitħallewx jinfirxu u jiġu kkontrollati.Artikolu 2Għall-finijiet ta’ din id-Direttiva d-definizzjonijiet li ġejjin għandhom japplikaw:a) uffiċjal jew uffiċjali tfisser stabbilit, awtorizzat jew li jkun twettaq mill-korp uffiċjali responsabbli ta’ Stat Membru kif definit mill-Artikolu 2(1)(g) tad-Direttiva 2000/29/KE;b) varjetà ta’ patata reżistenti tfisser varjetà li meta tiġi kkoltivata twassal għat-trażżin sinifikanti ta’ l-iżvilupp ta’ popolazzjoni partikolari ta’ nematodi taċ-ċisti fil-patata;c) investigazzjoni tfisser proċedura metodika għad-determinazzjoni tal-preżenza ta’ nematodi taċ-ċisti fil-patata fl-għalqa;d) stħarriġ ifisser proċedura metodika li ssir fuq perjodu ta’ żmien definit għa-determinazzjoni tal-preżenza tan-nematodi taċ-ċisti fil-patata fit-territorju ta’ Stat Membru.Artikolu 31. Il-korpi uffiċjali responsabbli ta’ l-Istati Membri għandhom jiddefinixxu dak li jikkostitwixxi għalqa għall-finijiet ta’ din id-Direttiva sabiex jaċċertaw li l-kondizzjonijiet fitosanitarji f’għalqa jkunu omoġeni fir-rigward tar-riskju għan-nematodi taċ-ċisti fil-patata. Waqt li jagħmlu dan huma għandhom iqisu prinċipji xjentifiċi sodi, il-bijoloġija tan-nematodu taċ-ċisti fil-patata u s-sistemi partikolari ta’ produzzjoni ta’ pjanti li fuqhom jikbrun-nematodi taċ-ċisti fil-patata f'dak l-Istat Membru. Il-kriterji dettalljati għad-definizzjoni ta’ għalqa għandhom jiġu nnotifikati uffiċjalment lill-Istati Membri l-oħra.2. Dispożizzjonijiet oħra marbuta mal-kriterji tad-definizzjoni ta’ għalqa jistgħu jiġu adottati skond il-proċedura li tissemma fl-Artikolu 17(2).Kapitolu IISejbaArtikolu 41. L-Istati Membri jeħtieġu li investigazzjoni uffiċjali għall-preżenza tan-nematodi taċ-ċisti fil-patata għandha ssir fl-għalqa li fiha l-pjanti elenkati fl-Anness I, li huma intenzjonati għall-produzzjoni ta’ pjanti għat-tħawwil, jew patata taż-żrigħ li huma intenzjonati għall-produzzjoni ta’ patata taż-żrigħ, għandhom jinżammu jew jitħawlu.2. L-investigazzjoni uffiċjali prevista fil-paragrafu 1 għandha ssir immedjatament qabel iż-żrigħ jew qabel, f'liema każ evidenza soda tar-riżultati ta’ dik l-investigazzjoni għandha tkun disponibbli u li tikkonferma li l-patata u pjanti ospitanti oħrajn elenkati fil-punt 1 ta’ l-Anness I ma kinux preżenti fiż-żmien ta’ l-investigazzjoni u ma ġewx ikkoltivati aktar minn żmien l-investigazzjoni.3. Ir-riżutati mill-investigazzjonijiet uffiċjali minbarra dawk li jissemmew fil-paragrafu 1 u li saru qabel l-1 ta’ Jannar ta’ l-2007 jistgħu jitqiesu bħala evidenza kifimsemmi fil-paragrafu 2.4. Jekk il-korpi uffiċjali responsabbli ta’ l-Istati Membri stabbilixxew li ma hemm l-ebda riskju ta’ tixrid tan-nematodi taċ-ċisti fil-patata, l-investigazzjoni uffiċjali li tissemma fil-paragrafu 1 m’għandiex tkun meħtieġa għal:a) żrigħ ta’ pjanti li huma elenkati fl-Anness I, li huma intenzjonati għall-produzzjoni ta’pjanti għall-koltivazzjoni għall-użu mhux kummerċjali f'post ta’produzzjoni wieħed li jinsab f’żona definita uffiċjalment,b) iż-żrigħ ta’ patata taż-żrigħ, maħsuba għall-produzzjoni ta’ żrieragħ tal-ħażna fl-irziezet f'post tal-produzzjoni wieħed li jinsab f’żona definita.5. L-Istati Membri għandhom jaċċertaw li r-riżultati ta’ l-investigazzjonijiet li jissemmew fil-paragrafi 1 u 3 jinżammu f’reġistru uffiċjali u huma aċċessibbli għall-Kummissjoni.Artikolu 51. Fil-każ ta’patata taż-żrigħ li hija intenzjonata għall-produzzjoni ta’ patata taż-żrigħ u ta’ pjanti li huma elenkati fil-punt 1 ta’ l-Anness I, li huma intenzjonati għall-produzzjoni ta’ pjanti għat-tħawwil, l-investigazzjoni uffiċjali li tissemma fl-Artikolu 4(1) għandha tinvolvi kampjunar u ttestjar għall-preżenza tan-nematodi taċ-ċisti fil-patata skond l-Anness II.2. Fil-każ ta’ pjanti elenkati fil-punt 2 ta’ l-Anness I, li huma intenzjonati għall-produzzjoni ta’ pjanti għat-tħawwil, l-investigazzjoni uffiċjali li tissemma fl-Artikolu 4(1) għandha tinvolvi l-kampjunar u t-testjar għall-preżenza tan-nematodi taċ-ċisti fil-patata skond l-Anness II jew verifikazzjoni kif stipolat fit-Taqsima I ta’ l-Anness III.Artikolu 61. L-Istati Membri għandhom jaċċertaw li stħarriġ uffiċjali jsir kull sena għall-preżenza tan-nematodi taċ-ċisti fil-patata fl-egħlieqi li ntużaw għall-produzzjoni ta’ patata, ħlief dawk li huma intenzjonati għall-produzzjoni ta’ patata taż-żrigħ.2. L-istħarriġ uffiċjali għandu jinvolvi kampjunar u testjar għall-preżenza tan-nematodi taċ-ċisti fil-patata skond il-punt 2 ta’ l-Anness II u għandu jsir skond it-Taqsima II ta’ l-Anness III.3. Ir-riżultati uffiċjali ta’ stħarriġ uffiċjali għandhom jiġu nnotifikati bil-miktub kull sena lill-Kummissjoni sa mhux iktar tard mill-31 ta’ Diċembru.Artikolu 7Jekk, b'riżultat ta’ l-investigazzjoni uffiċjali li tisemma fl-Artikolu 4(1) u ta’ investigazzjonijiet uffiċjali oħrajn li jissemmew fl-Artikolu 4(3) ma jinstabux nematodi taċ-ċisti fil-patata, l-korpi uffiċjali risponsabbli ta’ Stat Membru għandhom jaċċertaw li dokument jinħareġ fejn jintqal li l-saret investigazzjoni fuq l-għalqa u ma nstabux nematodi taċ-ċisti fil-patata.Artikolu 81. Meta n-nematodi taċ-ċisti fil-patata jinstabu fl-investigazzjoni uffiċjali li tissemma fl-Artikolu 4(1) il-korpi uffiċjali ta’ Stat Membru għandhom jaċċertaw li jinħareġ dokument li jgħid li l-għalqa ġiet investigata u li nstabu n-nematodi taċ-ċisti fil-patata. Id-dettalji ta’ l-egħlieqi li nstabu nfestati bin-nematodi taċ-ċisti fil-patata matul l-investigazzjoni uffiċjali għandhom jiġu inklużi fir-reġistru uffiċjali li jissemma fl-Artikolu 4(5).2. Meta n-nematodi taċ-ċisti fil-patata jinstabu f'għalqa matul l-istħarriġ uffiċjali li tissemma fl-Artikolu 6(1) il-korpi uffiċjali ta’ Stat Membru għandhom jaċċertaw li jinħareġ dokument li jgħid li l-għalqa ġiet investigata u li nstabu n-nematodi taċ-ċisti fil-patata. Id-dettalji ta’ l-egħlieqi li nstabu nfestati bin-nematodi taċ-ċisti fil-patata matul l-investigazzjoni uffiċjali għandhom jiġu inklużi fir-reġistru uffiċjali li jissemma fl-Artikolu 4(5).3. Il-patata jew il-pjanti li huma elenkati fl-Anness I li jiġu minn għalqa li għaliha nħareġ dokument kif imsemmi fil-paragrafu 1 jew paragrafu 2, jew li ġew f'kuntatt ma’ ħamrija li fiha nstabu n-nematodi taċ-ċist fil-patata, għandhom jiġu uffiċjalment ddeżinjati bħala kkontaminati.Kapitolu IIIMiżuri ta’ KontrollArtikolu 91. L-Istati Membri għandhom jeħtieġu li f’għalqa li għaliha ħareġ dokument kif jissemma fl-Artikolu 8(1) jew 8(2):a) m'għandhiex tinżera' patata li hija intenzjonata għall-produzzjoni ta’ patata taż-żrigħ, inklużi żrieragħ għall-ħażna fl-irziezet, ub) l-ebda pjanta elenkata fl-Anness I, intenzjonata għat-tħawwil mill-ġdid ma għandha titħawwel jew tinħażen. Madankollu, il-pjanti li huma elenkati fil-punt 2 ta’ l-Anness I jistgħu jitħawwlu f’dik l-għalqa bil-kondizzjoni li dawn il-pjanti jiġu soġġetti għall-miżuri approvati uffiċjalment li jissemmew fit-taqsima III (A) ta’ l-Anness III, sabiex ma jkun hemm l-ebda riskju identifikabbli ta’ tixrid ta’ nematodi taċ-ċisti fil-patata.2. Fi-każ ta’ l-egħlieqi li huma intenzjonati għaż-żrigħ ta’ patata, ħlief dawk li huma intenzjonati għall-produzzjoni ta’ patata taż-żrigħ, li għalihom inħareġ dokument kif jissemma fl-Artikolu 8(1) jew 8(2), il-korp uffiċjali responsabbli ta’ l-Istati Membri għandu jeħtieġ li dawn l-egħlieqi jiġu soġġetti għal programm uffiċjali ta’ kontroll li jkun immirat lejn il-qerda tan-nematodi taċ-ċisti fil-patata.filwaqt li jitqiesu l-produzzjoni u s-sistemi partikolari ta’ tqegħid fis-suq għall-pjanti ospitanti tan-nematodi taċ-ċisti fil-patata fl-Istati Membri rilevanti u l-karatteristiċi tal-popolazzjoni tan-nematodi taċ-ċisti fil-patata preżenti, dan il-programm għandu jinkludi l-użu ta’ varjetajiet ta’ l-ogħla livelli ta’ reżistenza disponibbli kif speċifikat fit-Taqsima I ta’ l-Anness IV. Dan il-programm għandu jiġi nnotifikat bil-miktub lill-Kummissjoni u lill-Istati Membri l-oħrajn bil-ħsieb li jiġi żgurat livelli komparabbli ta’ assikurazzjoni bejn l-Istati Membri.Il-grad ta' reżistenza tal-varjetajiet ta’ patata għandu jiġi kkwantifikat skond it-tabella standard tan-notazzjoni osservabbli stipolata fit-Taqsima I ta’ l-Anness IV. It-testjar għar-reżistenza għandu jsir skond il-protokoll stipolat fit-Taqsima II ta’ l-Anness IV.Artikolu 101. L-Istati Membri għandhom jeħtieġu li għall-patata jew għall-pjanti elenkati fl-Anness I, li ġew iddeżinjati bħala kontaminati skond l-Artikolu 8(3)a) fil-każ ta’ patata taż-żrigħ, inklużi l-patata taż-żrigħ għall-ħażna fl-irziezet, din m'għandiex tinżera' sakemm ma tiġix iddekontaminata taħt is-superviżjoni tal-korpi uffiċjali responsabbli ta’ Stat Membru permezz ta’ metodu xieraq adottat skond il-pargrafu 2, li jkun ibbażat fuq evidenza xjentifika li ma jkun hemm l-ebda riskju ta’ tixrid tan-nematodi taċ-ċisti fil-patata,b) fil-każ ta’ patata li hija intenzjonata għall-ipproċessar industrijali jew għall- grading, din għandha tkun soġġetta għall-miżuri approvati uffiċjalment skond it-Taqsima III(B) ta’ l-Anness III,c) fil-każ ta’ pjanti li huma elenkati fl-Anness I, dawn m’għandhomx jiġu kkoltivati sakemm ma ġewx soġġetti għall-miżuri approvati uffiċjalment kif jissemma fit-Taqsima III(A) ta’ l-Anness III, sabiex ma jibqgħux kontaminati.2. L-ispeċifikazzjonijiet tal-metodi li jissemmew fil-paragrafu 1(a) għandhom jiġu adottati skond il-proċedura li tissemma fl-Artikolu 17(2).Artikolu 111. Mingħajr preġudizzju għall-Artikolu 16(1) ta-Direttiva 2000/29/KE, l-Istati Membri għandhom jaċċertaw li l-okkorrenza sospetta jew ikkonfermata tan-nematodi taċ-ċisti fil-patata f it-territorju tagħhom jirriżulta fit-tqassim jew fil-bidla ta’ l-effettività ta’ varjeta ta’ patata reżistenti li titratta dwar bidla eċċezzjonali fil-kompożizzjoni ta’ speċi tan-nematodi, tip patoloġiku jew grupp ta’ aggressività, għandhom jiġu rrappurtati lill-korpi uffiċjali tagħhom stess.2. Għall-każijiet kollha rrappurtati f’ paragrafu 1, l-Istati Membri għadhom jipprovdu li l-ispeċi tan-nematodi taċ-ċisti fil-patata u, fejn hu applikabbli, t-tip patoloġiku jew il-grupp ta’ aggressività involut, jiġu investigati u kkonfermati permezz ta’metodi xierqa.3. Id-dettalji tal-konfermi li jissemmew fil-paragrafu 2 għandhom jintbagħtu bil-miktub kull sena sa mhux iktar tard mill-31 ta’ Diċembru lill-Kummssjoni u lill-Istati Membri l-oħra.4. Il-metodi xierqa li jissemmew fil-paragrafu 2 għandhom jiġu adottati skond il-proċedura li tissemma fl-Artikolu 17(2).Artikolu 12L-Istati Membri għandhom jinnotifikaw bil-miktub lill-Kummissjoni u l-Istati Membri l-oħra kull sena sa mhux iktar tard mill-31 ta’ Diċembru, lista tal-varjetajiet ta’ patata aċċettati minnhom għat-tqegħid fis-suq fis-sena li ġejja u li nstabu permezz ta’investigazzjoni uffiċjali li huma reżistenti għan-nematodi taċ-ċisti fil-patata. Huma għandhom jistipolaw it-tipi patoġeniċi u l-gruppi ta’ aggressività li l-varjetajiet huma reżistenti għalihom, il-grad ta’ reżistenza u s-sena meta saret id-determinazzjoni ta’ reżistenza għat-tip ta’patoġeniċità u l-grupp ta’aggressività.Artikolu 13Jekk wara li jkunu ttieħdu miżuri oħrajn li huma approvati uffiċjalment, li jissemmew fit-Taqsima III(C) ta’ l-Anness III, il-preżenza tan-nematodi taċ-ċisti fil-patata ma tiġix ikkonfermata, l-korpi uffiċjali responsabbli ta’ l-Istat Membru għandhom jaċċertaw li r-reġistru uffiċjali li jissemma fl-Artikolu 4(5) jiġi aġġornat u kull restrizzjoni imposta fuq l-għalqa tiġi rrevokata.Artikolu 14Mingħajr preġudizzju għall-Artikoli 3 u 5 tad-Direttiva 2000/29/KE, l-Istati Membri jistgħu jawtorizzaw derogi mill-miżuri li ssemmew fl-Artikoli 9 u 10 ta’ din id-Direttiva skond id-dispożizzjonijiet stipolati fid-Direttiva tal-Kunsill 95/44/KE[6] għall-finijiet ta' provi jew xjentifiċi u għal xogħol fuq selezzjonijiet ta’varjetajiet.Kapitolu IVDispożizzjonijiet ġenerali u finaliArtikolu 15L-Istati Membri jistgħu jadottaw, fir-rigward tal-produzzjoni tagħhom, miżuri addizzjonali jew miżuri aktar stretti kif meħtieġa għall-kontroll tan-nematodi taċ-ċisti fil-patata jew għall-prevenzjoni tat-tixrid tagħhom sakemm jibqgħu f’konformità mad-Direttiva 2000/29/KE.Dawn il-miżuri għandhom jiġu nnotifikati lill-Kummissjoni u lill-Istati Membri l-oħrajn bil-miktub..Artikolu 16Emendi lill-Annessi, li għandhom isiru fid-dawl ta’ l-iżviluppi fl-esperjenza xjentifika jew teknika, għandhom jiġu adottati skond il-proċedura li tissemma fl-Artikolu 17(2).Artikolu 171. Il-Kummissjoni għandha tiġi megħjuna mill-Kumitat Permanenti tas-Saħħa tal-Pjanti, minn hawn 'il quddiem “il-Kumitat”.2. Fejn issir referenza għal dan il-paragrafu, l-Artikoli 5 u 7 tad-Deċiżjoni 1999/468/KE għandhom japplikawIl-perjodu ta' żmien stabbilit fl-Artikolu 5(6) tad-Deċiżjoni 1999/468/KE għandu jkun ta' tliet xhur.3. Il-Kumitat għandu jadotta r-Regoli ta' Proċedura tiegħu.Artikolu 181. L-Istati Membri għandhom jadottaw u jippubblikaw sa mhux iktar tard mill-31 ta' Diċembru ta’ l-2006 il-liġijiet, ir-regolamenti u d-dispożizzjonijiet amministrattivi l-iktar reċenti li huma meħtieġa, sabiex ikunu f’konformità ma' din id-Direttiva. Huma għandhom, mingħajr telf ta’ żmien, jikkomunikaw lill-Kummissjoni t-test ta’ dawk id-dispożizzjonijiet u tabella li turi l-korrelazzjoni bejn dawk id-dispożizzjonijiet u din id-Direttiva.Huma għandhom japplikaw dawn id-dispożizzjonijiet mill-1 ta’ Jannar ta’ l-2007.Meta l-Istati Membri jadottaw dawk id-dispożizzjonijiet, għandhom ikollhom referenza għal din id-Direttiva jew għandhom ikunu akkumpanjati b'din ir- referenza fl-okkażjoni tal-pubblikazzjoni uffiċjali tagħhom. L-Istati Membri għandhom jiddeterminaw kif għandha ssir din ir-referenza.2. L-Istati Membri għandhom jikkomunikaw lill-Kummissjoni t-test tad-dispożizzjonijiet prinċipali tal-liġi nazzjonali li huma jadottaw fil-qasam kopert b'din id-Direttiva.Artikolu 19Id-Direttiva 69/465/KEE qiegħda b'dan tiġi revokata b'effett mill-1 ta' Jannar ta’ l-2007.Artikolu 20Din id-Direttiva għandha tidħol fis-seħħ fil-għoxrin jum wara l-pubblikazzjoni tagħha fil- Ġurnal Uffiċjali ta’ l-Unjoni Ewropea .Din id-Direttiva hi ndirizzata lill-Istati Membri.Magħmula fi Brussel,Għall-KunsilIl-PresidentANNESS ILista ta’ pjanti li jissemmew fl-Artikoli 4(1), 4(2), 4(4), 5(1), 5(2), 8(3), 9(1)(b), u 10(1)1. Pjanti ospitanti bl-egħruq:Capsicum spp.,Lycopersicon lycopersicum (L.) Karsten ex Farw.,Solanum melongena L .2. a) Pjanti oħrajn bl-egħruq:Allium porrum L.,Beta vulgaris L.,Brassica spp.,Fragaria L..2. b) Basal (bulbs), li jikbru f’ħamrija u li huma intenzjonati għaż-żrigħ, ħlief dawk li għalihom għandu jkun hemm evidenza mill-ippakkjar tagħhom jew permezz ta’ mezzi oħrajn li huma intenzjonati għall-bejgħ lill-konsumatur aħħari li mhux involut fil-produzzjoni professjonali ta’pjanti jew ta’ fjuri li jinqatgħu, ta':Allium ascalonicum L.,Allium cepa L.,Dahlia spp.,Gladiolus Tourn. Ex L.,Hyacinthus spp.,Iris spp.,Lilium spp.,Narcissus L.,Tulipa L..ANNESS II1. B’referenza għall-kampjunar u għat-testjar għall-investigazzjoni uffiċjali li tissemma fl-Artikolu 5(1) u 5(2):a) il-kampjunar għandu jinkludi kampjun ta’ ħamrija ta’ daqs standard ta’ mill-inqas 1500 ml ħamrija/ettaru li jinġabru minn mill-inqas 100qalba/ettaru preferibilment permezz ta’ kwadru rettangolari ta’ mill-inqas 5 metri wiesa u mhux iktar minn 20 metri tul bejn il-pożizzjonijiet ta’ kampjunar li jkopru l-għalqa kollha. Il-kampjun kollu għandu jintuża għal aktar eżaminazzjoni, jiġifieri l-estrazzjoni taċ-ċisti l-identifikazzjoni ta’ l-ispeċi u, jekk huwa applikabbli, id-determinazzjoni tat-tip patoġeniku/il-grupp ta’ l-aggressività;b) it-testjar għandu jinvolvi metodi għall-estrazzjoni taċ-ċisti tan-nematodi fil-patata kif imfassla fl-Appendiċi 1 tal-proċeduri ‘Fitosanitarji għall- Globodera pallida u għall- Globodera rostochiensis : Il-metodi ta’ kampjunar tal-ħamrija (PM 3/30 (1). Standards EPPO ), jew il-metodu bioassay .2. B’referenza għall-kampjunar u għat-testjar ta’ l-istħarriġ uffiċjali li jissemma fl-Artikolu 6(2):a) il-kampjunar għandu jkun:-  dak deskritt fil-punt 1 b’daqs minimu ta’ kampjun ta’ ħamrija ta’ mill-inqas 400 ml/ettaru;jew-  kampjunar speċifiku ta’ mill-inqas 400 ml ta’ ħamrija wara li eżaminazzjoni viżwali ta’ egħruq fejn ma jinstabux sintomi viżwali;jew-  kampjunar ta’ mill-inqas 400 ml ta’ ħamrija li hija assoċjata mal-patata wara l-ħsad bil-kondizzjoni li l-għalqa fejn kienet kkoltivata l-patata tkun rintraċċabbli;b) it-testjar għandu jkun hekk kif jissemma fil-punt 1.3. Permezz ta’ deroga d-daqs tal-kampjun li jissemma fil-punt 1 jista' jitnaqqas sa minimu ta’ 400 ml ta’ ħamrija/ettaru bil-kondizzjoni li:a) jkun hemm evidenza soda li l-ebda patata jew pjanti ospitanti oħrajn elenkati fil-punt 1 ta’ l-Anness I ma ġew ikkoltivati u kienu preżenti fl-għalqa fis-sitt snin qabel l-investigazzjoni uffiċjali;jewb) ebda nematodu taċ-ċisti fil-patata ma nstabu matul l-aħħar żewġ investigazzjonijiet uffiċjali suċċessivi f’kampjuni ta’ 1500 ml ħamrija/ettaru u l-ebda patata jew pjanti ospitanti oħrajn elenkati fil-punt 1 ta’ l-Anness I ma ġew ikkoltivati u kienu preżenti wara l-ewwel minn dawn l-investigazzjonijiet uffiċjali;jewc) l-ebdanematodu taċ-ċisti fil-patata (b'kontenut ħaj jew mingħajru) ma nstabu fl-aħħar investigazzjoni uffiċjali li kellha tikkonsisti minn qies ta’ kampjun ta’ mill-inqas 1500 ml ħamrija/ettaru u ebda patata jew pjanti oħrajn ospitanti li huma elenkati fil-punt 1 ta’ l-Anness I, ma ġew ikkoltivati u kienu preżenti fl-għalqa mill-aħħar investigazzjoni uffiċjali.Ir-riżultati minn investigazzjonijiet uffiċjali oħrajn li saret qabel id-dħul fis-seħħ tad-Direttiva jistgħu jitqiesu bħala uffiċjali kif inhu msemmi fis-subparagrafi b u c.L-użu ta’ kampjun ta’ qies ridott jista’ jitkompla għall-investigazzjonijiet sussegwenti kif imsemmi fl-Artikolu 4(1) sa ma jinstabu n-nematodi taċ-ċisti fil-patata fl-għalqa kkonċernata.ANNESS IIITaqsima IVerifikaB’referenza għall-Artikolu 5(2), l-investigazzjoni uffiċjali li tissemma fl-Artikolu 4(1) għandha tistabbilixxi li fiż-żmien ta’ verifika wieħed mill-kriterji li ġejjin jitlaħqu:-  l-ebda storja ta’ nematodi taċ-ċisti fil-patata fl-għalqa matul l-aħħar 12–il sena, skond it-testjar xieraq li huwa approvat uffiċjalment.jew-  storja magħrufa ta’ tkabbir fejn l-ebda patata jew pjanti ospitanti oħrajn li huma elenkati fil-punt 1 ta’ l-Anness I ġew ikkoltivati fl-għalqa fl-aħħar 12–il sena.Taqsima IIStħarriġL-istħarriġ uffiċjali li jissemma fl-Artikolu 6(1), għandu jsir fuq mhux inqas minn 0.5% ta’ l-erja ta’ produzzjoni tal-patata, ħlief dik li hija intenzjonata għall-produzzjoni ta’ patata taż-żrigħ.Taqsima IIIMiżuri Uffiċjali(A) Il-miżuri approvati uffiċjalment li jissemmew fl-Artikolu 9(1)(b) u fl-Artikolu 10(1)(c) huma:1. diżinfestazzjoni permezz ta’ metodi xierqa sabiex ma jkun hemm ebda riskju identifikabbli ta’ tixrid tan-nematodi taċ-ċisti fil-patata2. tneħħija ta’ ħamrija bil-ħasil jew bit-tfarfir sakemm prattikament ħielsa minn ħamrija sabiex ma jkun hemm l-ebda riskju identifikabbli ta’ tixrid tan-nematodi taċ-ċisti fil-patata.(B) Il-miżuri approvati uffiċjalment li jissemmew fl-Artikolu 10(1)(b) huma ta’ direzzjoni diretta u immedjata għal impjant ta’ proċessar jew ta’ grading li jkollu faċilitajiet ta’ skart xierqa u approvati uffiċjalment li għalih ġie stabbilit li ma hemm ebda riskju ta’ tixrid ta’ nematodi taċ-ċisti fil-patata.(C) Il-miżuri approvati uffiċjalment li jissemmew fl-Artikolu 13 huma proċedura ta’ kampjunar mill-ġdid ta’ l-għalqa li għaliha nħareġ dokument kif jissemma fl-Artikolu 8(1) u 8(2), u t-testjar permezz ta’ wieħed mill-metodi speċifikati fl-Anness II, wara minimu ta’ perjodu ta’ 6 snin li jibdew mill-ewwel konferma pożittiva ta’ nematodi taċ-ċisti fil-patata, jew mill-aħħar koltivazzjoni ta’ patata. Dan il-perjodu jista’ jitnaqqas sa minimu ta’ tliet snin jekk ittieħdu miżuri xierqa approvati uffiċjalment.ANNESS IVTAQSIMA IGRAD TA’ REŻISTENZAIl-grad ta’ vulnerabbiltà tal-patata għan-nematodi taċ-ċisti fil-patata għandha tiġi kwantifikata skond in-notazzjoni osservabbli standard li ġejja, kif jissemma fil-punt (b) ta’ l-Artikolu 2.Il-livell osservabbli 9 jindika l-għola livell ta’ reżistenza.Vulnerabbiltà relattiva (%) | Livell |< 1 | 9 |1.1 – 3 | 8 |3.1 – 5 | 7 |5.1 – 10 | 6 |10.1 – 15 | 5 |15.1 – 25 | 4 |25.1 – 50 | 3 |50.1 – 100 | 2 |> 100 | 1 |TAQSIMA IIPROTOKOLL GĦAT-TESTJAR TA’ REŻISTENZA1. It-test għandu jsir ġewwa faċilità ta’ kwarantena jew barra, f’serer, jew fi kmamar klimatiċi.2. It-test għandu jsir fi qsari li fihom mhux inqas minn litru ta’ ħamrija (jew sustrat xieraq).3. It-temperatura tal-ħamrija matul it-test ma tridx teċċedi il-25°C u għandhom jissaqqew b’mod xieraq.4. Meta jsir it-tħawwil tal-varjetà għat-test jew għall-kontroll għandha tintuża għajn ta’ patata waħda ta’ kull patata għat-test jew għall-kontroll. It-tneħħija ta' l-egħruq kollha ħlief wieħed huwa rakkomandabbli.5. Il-varjetà ta’ patata li tissejjaħ ‘Desirée’ għandha tintuża bħala varjeta vulnerabbli standard għal kull test. Varjetajiet addizzjonali li huma kompletament vulnerabbli u ta’ rilevanza lokali jistgħu jiġu inklużi għall-kontrolli interni. Il-varjetà vulnerabbli standard tista’ tinbidel jekk ir-riċerka tindika li varjetajiet oħrajn huma aktar adattati jew iktar aċċessibbli.6. Il-popolazzjonijiet standard ta’ nematodi taċ-ċisti fil-varjetajiet ta' patata li ġejjin għandhom jintużaw kontra t-tipi patoġeniċi Ro1, Ro5, Pa1 u Pa3:Ro1: popolazzjoni EcosseRo5: popolazzjoni HarmerzPa1: popolazzjoni ScottishPa3: popolazzjoni ChavornayPopolazzjonijiet oħrajn tan-nematodi taċ-ċisti fil-patata li huma ta’ rilevanza lokali jistgħu jiġu inklużi.7. L-identità tal-popolazzjoni standard użata għandha tiġi ċċekkjata permezz ta’ metodi xierqa. Huwa rrakkomandat li mill-inqas żewġ varjetajiet reżistenti jew żewġ kloni differenzjali standard ta’ kapaċità ta’ reżistenza magħrufa jintużaw fl-esperiment ta’ ttestjar.8. L-inokulum tan-nematodi taċ-ċisti fil-patata (Pi) għandu jikkonsisti f’ 5 bajdiet infettivi u friegħ għal kull ml ta’ ħamrija. Huwa rrakkomandat li n-numru ta’ nematodi taċ-ċisti fil-patata li jintużaw għall-innokulazzjoni jiġi ddeterminat minn esperiment ta' tfaqqis. In-nematodi taċ-ċisti fil-patata jistgħu jitlaqqmu bħaċ-ċisti, jew ikkombinati f’taħlita ta’ bajd u fiegħ f' sospensjoni.9. Il-vijabbiltà tal-kontenut tan-nematodi taċ-ċisti fil-patata li jintuża bħala sors ta’ inokulazzjoni għandha tkun ta’ mhux inqas minn 70%. Huwa rrakkomandat li ċ-ċisti jkunu ta’ eta ta’ bejn 6 u 24 xahar u li jinżammu għal mhux inqas minn 4 xhur f' 4°C immedjatament qabel l-użu.10. Għandu jkun hemm mill-inqas 4 repliki (qsari) għal kull kombinazzjoni ta’ nematodi taċ-ċisti fil-patata u l-varjetà ta’ patata ttestjata. Huwa rrakkomandat li jintużaw 10 repliki għall-varjetà standard li sservi ta’ kontroll fit-testjar għall-vulnerabbiltà.11. It-test għandu jdum mill-inqas tliet xhur u l-maturità tal-femminili li jiżviluppaw għandha tiġi ċċekkjata qabel ma jitkompla l-esperiment.12. In-nematodi taċ-ċisti fil-patata mill-4 repliki għandhom jiġu estratti u jingħaddu separatament għal kull qasrija.13. Il-popolazzjoni finali fl-aħħar tat-test ta’ reżistenza (Pf) li tinsab fuq il-varjetà standard li sservi ta’ kontroll fit-testjar għall-vulnerabbiltà għandha tiġi ddeterminata billi jingħaddu ċ-ċisti kollha mir-repliki kollha u l-bajd u friegħ minn għall-inqas 4 repliki.14. Rata ta’ moltiplikazzjoni ta’ mhux inqas minn 20x (Pf/Pi) fuq il-varjetà standard li sservi ta’ kontroll fit-testjar għall-vulnerabbiltà għandha tinkiseb.15. Il-koeffiċjenti ta’ varjazzjoni (CV) tal-varjetà standard li sservi ta’ kontroll fit-testjar għal-vulnerabbiltà m’għandiex teċċedi l-35%.16. Il-vulnerabbiltà relattiva tal-varjetà ta’ patata standard li sservi ta’ kontroll fit-testjar għal-vulnerabbiltà għandha tiġi ddeterminata u espressa bħala perċentwali skond il-formula:Pf test variety/ Pf standard susceptible control variety x 100%.17. Jekk varjetà ta’ patata ttestjata għandha vulnerabbiltà relattiva ta’ iktar minn 3%, l-għadd taċ-ċisti huwa biżżejjed. Fil-każijiet fejn il-vulnerabbiltà relattiva hija inqas minn 3%, bajd u friegħ għandho jingħaddu flimkien ma’ l-għadd taċ-ċisti18. Fejn ir-riżultati mit-testjar fl-ewwel sena jindikaw li l-varjetà hija kompletament vulnerabbli għal tip patoġeniku, ma hemm ebda kondizzjoni li t-test għandu jerġa' jsir fit-tieni sena.19. Ir-riżultati tat-testijiet għandhom jiġu kkonfermati pemezz ta’ mhux inqas minn prova uffiċjali waħda f’sena oħra. Il-medja aritmetika tal-vulnerabbiltà relattiva f'kull waħda mis-sentejn għandha tintuża sabiex jinkiseb il-livell skond in-notazzjoni standard osservabbli.[1] ĠU L , , p. .[2] ĠU L , , p. .[3] ĠU L 323, ta' l-24.12.1969, pġ. 3.[4] ĠU L 169, ta' l-10.7.2000, pġ. 1. Direttiva kif l-aħħar emendata bid-Direttiva tal-Kummissjoni 2005/16/KE (ĠU L 57, tas-3.3.2005, pġ. 19).[5] ĠU L 184, tas-17.7.1999, pġ. 23.[6] ĠU L 184, tat-3.8.1995, pġ. 34.